52. schôdza NR SR - 4.deň - A. dopoludnia
Dátum: 2026-05-29
Poslanec: Ledecký, Vladimír 
Druh vystúpenia: Vystúpenie v rozprave

Vážený pán predsedajúci, vážené kolegyne, kolegovia. Ja naozaj mám viac otázok ako odpovedí. Myslím si, že, čo sa týka digitálnych platforiem, jedná sa o tému, ktorú síce všetci, určite všetci, sme nejakým spôsobom používali, používame a napriek tomu moc tomu nerozumieme, lebo samozrejme všetko riadia algoritmy. A dosť veľa literatúry som prečítal o tom, ako rôzne digitálne platformy ovplyvňujú život nielen pozitívne, ale aj negatívne, ako je klon tak, že najprv prišli tieto technologické firmy, až následne štáty začali prijímať k tomu nejaké právne normy. A vlastne, že všetko je podriadené zisku. Čítal som takú literatúru od programátorov, ktorí v takýchto, v takýchto firmách pracovali a oni spomínali napríklad digitálne platformy zoznamovacie a upozorňovali tam na to Podriadenie zisku. Čítal som takú literatúru od programátorov, ktorí v takýchto firmách pracovali, a oni spomínali napríklad digitálne zoznamovacie platformy a upozorňovali tam na to – sú to ľudia, ktorí odtiaľ odišli, lebo proste nejak sa nevedeli zhodnúť s tým, že majú vyvíjať takéto platformy, ktoré sú zoznamovacie – a práve cieľom týchto platforiem nebolo, aby tí ľudia sa zoznamovali, ale cieľom tých platforiem bolo, aby tí ľudia čo najviac sa vracali k tejto platforme. Čiže celé to bolo postavené na biznise a nie naozaj na skutočnom zoznamovaní. A keď si zoberieme sociálne siete, tak tam takisto vidíme, že celé je to postavené na zisku bez toho, že keď začali tie sociálne siete, tak mali sme pocit, že to môže ľudí spájať alebo že to bude ľudí spájať, že budú mať k sebe bližšie, a naopak, keď to máte postavené na hate a o väčšom šírení nenávisti ako o šírení dobra, tak je jasné, že to bude prinášať len biznis. Za tým majiteľom a vlastne tým, čo určujú tie algoritmy tých platforiem, naozaj viditeľne o nič iné nejde, len čo najviac si zvýšiť zisk. Takže z toho vyplýva, že to musíme naozaj každú jednu tú platformu nejak dôraznejšie kontrolovať, nejak dôraznejšie obmedzovať a ja vítam, že implementujeme túto smernicu. Len ja som si podrobne prečítal aj pripomienky, podrobne som si pozrel celý ten zákon. Je to veľmi komplikovaná, komplexná, odborná vec. A ja mám niekoľko otázok na pána ministra, lebo musím povedať, že nemám na to, ja nemám ešte na to vytvorený názor, vlastne ako o tom hlasovať, lebo naozaj je to také komplikované a komplexné, že hľadám ďalšie zdroje informácií, aby som sa vedel rozhodnúť a vlastne poradiť aj celej našej strane, že ako to je. Moja taká najdôležitejšia otázka je, že či v druhom čítaní sa ešte chystá nejaká podstatná zmena, nejaký pozmeňovák podstatný, ktorý nejakým spôsobom to ovplyvní, či to chceme prijať v takej podobe, ako to máme. Druhá moja otázka je, že pán Mihál, ktorý sa s touto témou aj v Európskom parlamente stretol, lebo vtedy bol europoslanec, spomína na svojich sociálnych sieťach, že aby sme sa pripravili na to, že to zdraží služby týchto platforiem, že akonáhle sa z tých ľudí, ktorí robia alebo pracujú pre túto platformu, stanú pracovníci, že to zdraží služby, čiže či je nejaká analýza, ako ten zákon môže ovplyvniť ceny tých platforiem. A ďalšia vec, ktorá ma zaujíma v tom zákone, je, že tú platformu pri aktualizácii alebo pri zmene tých podmienok môže kontrolovať sociálna inšpekcia, tak či máme vôbec na sociálnej inšpekcii takých ľudí, ktorí sú zdatní v tomto, alebo či ich ešte nemáme, alebo sa pripravujeme, lebo ja mám naozaj aj obavu, či my vôbec na Slovensku máme na tých úradoch, jednak na ministerstve sociálnych vecí, ale aj na iných úradoch odborníkov, ktorí sa môžu tejto problematike venovať, lebo uznávam, že je to nová oblasť, je to komplikovaná oblasť, ťažká oblasť a nájsť ľudí s týmito skúsenosťami je veľmi ťažké, a preto by stálo za úvahu sa zamyslieť nad tým, ako to riešiť, lebo čoraz viac nás tie sociálne siete ovplyvňujú, čoraz viac nás tie algoritmy ovplyvňujú a naozaj je veľmi ťažko tomu porozumieť a mali by sme mať nejaký funkčný, skúsený, regulačný úrad nielen čo sa týka tejto jednej oblasti, platforma, zamestnanec a klient, ale aj v celých oblastiach umelej inteligencie a v celej oblasti tých digitálnych platforiem, a to už, či to by bol nejaký poradný orgán alebo nejaký rozhodovací orgán, ale ja si myslím, že pri tejto téme naozaj vzniká takáto myšlienka, že či by sme nemali mať nejakú jednotku, ktorá nás bude upozorňovať na to, že tu sa niečo deje, tu treba zasiahnuť. Pozor, toto vzniká. Ja si myslím, že žiadny úrad na Slovensku takúto kompetenciu nemá a potom my sa k tomu vyjadrujeme, až keď niekoľko rokov funguje a možno 10 000 alebo aj finančný... Ďakujem.